2004/297/EY: Komission päätös, tehty 29 päivänä maaliskuuta 2004, luvan myöntämisestä Tšekille, Virolle, Liettualle, Unkarille, Puolalle ja Slovakialle lykätä neuvoston direktiivien 2002/53/EY ja 2002/55/EY tiettyjen säännösten soveltamista tiettyjen lajikkeiden siementen kaupan pitämisen osalta (ETA:n kannalta merkityksellinen teksti) (tiedoksiannettu numerolla K(2004) 962)



Virallinen lehti nro L 097 , 01/04/2004 s. 0066 - 0067



Komission päätös, tehty 29 päivänä maaliskuuta 2004, luvan myöntämisestä Tsekille, Virolle, Liettualle, Unkarille, Puolalle ja Slovakialle lykätä neuvoston direktiivien 2002/53/EY ja 2002/55/EY tiettyjen säännösten soveltamista tiettyjen lajikkeiden siementen kaupan pitämisen osalta (tiedoksiannettu numerolla K(2004) 962) (ETA:n kannalta merkityksellinen teksti) (2004/297/EY) EUROOPAN YHTEISÖJEN KOMISSIO, joka ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 42 artiklan, sekä katsoo seuraavaa: (1) Liittymisasiakirjan 42 artiklan mukaan komissio voi toteuttaa siirtymätoimenpiteitä, jos kyseiset siirtymätoimenpiteet ovat tarpeen helpottamaan siirtymistä uusissa jäsenvaltioissa voimassa olevasta järjestelmästä yhteisön eläinlääkintä- ja kasvinsuojelualan sääntöjen soveltamisesta johtuvaan järjestelmään. Näihin sääntöihin kuuluvat siementen kaupan pitämiseen liittyvät säännöt. (2) Viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY(1) ja vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY(2) mukaisesti direktiivin 2002/53/EY 1 artiklan 1 kohdassa mainituissa direktiiveissä tai direktiivin 2002/55/EY 2 artiklan 1 kohdan b alakohdassa tarkoitettujen kasvilajien lajikkeiden siemeniä saadaan pitää kaupan vain, jos kyseisten kahden direktiivin 4 artiklan 1 kohdassa, 7 artiklassa ja 11 artiklassa säädetyt vaatimukset on täytetty. (3) Tiettyjen lajikkeiden siementen pitäminen kaupan olisi kiellettävä Tsekissä, Virossa, Liettuassa, Unkarissa, Puolassa ja Slovakiassa liittymispäivästä alkaen, jollei kyseisistä säännöksistä voida myöntää poikkeusta. (4) Jotta nämä maat voisivat toteuttaa ja panna täytäntöön tarvittavat toimenpiteet sen varmistamiseksi, että kyseiset lajikkeet on hyväksytty yhteisön järjestelmän periaatteiden mukaisesti, niille olisi myönnettävä lupa lykätä kolmella vuodella liittymispäivästä lukien direktiivien 2002/53/EY ja 2002/55/EY soveltamista siltä osin kuin on kyseessä kunkin maan luetteloihin muiden kuin edellä mainituissa direktiiveissä vahvistettujen periaatteiden mukaisesti merkittyjen lajikkeiden siementen kaupan pitäminen niiden alueella. (5) Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivien 2002/53/EY ja 2002/55/EY 4 artiklan 1 kohdasta, 7 artiklasta ja 11 artiklasta poiketen Tsekki, Viro, Liettua, Unkari, Puola ja Slovakia saavat lykätä kolmella vuodella liittymispäivästä lukien mainittujen direktiivien soveltamista siltä osin kuin on kyseessä kunkin maan kansallisiin viljelykasvilajien ja vihanneslajien lajikeluetteloihin merkittyjen lajikkeiden, joita ei ole virallisesti hyväksytty kyseisten direktiivien säännösten mukaisesti, siementen kaupan pitäminen niiden alueella. Kyseisenä aikana tällaisia siemeniä saa pitää kaupan ainoastaan kussakin kyseisessä jäsenvaltiossa. Tämän päätöksen säännösten nojalla lajikkeen siemenerään kiinnitetyssä tai erän mukana seuraavassa virallisessa tai muunlaisessa pakkausmerkinnässä tai asiakirjassa on selkeästi ilmoitettava, että siemenet on tarkoitettu pidettäväksi kaupan yksinomaan kyseisessä maassa. 2 artikla Tätä päätöstä sovelletaan edellyttäen, että Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimus tulee voimaan, ja tällöin sen voimaantulopäivästä. 3 artikla Tämä päätös on osoitettu kaikille jäsenvaltioille. Tehty Brysselissä 29 päivänä maaliskuuta 2004. Komission puolesta David Byrne Komission jäsen (1) EYVL L 193, 20.7.2002, s. 1. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1829/2003 (EUVL L 268, 18.10.2003, s. 1). (2) EYVL L 193, 20.7.2002, s. 33. Direktiivi sellaisena kuin se on viimeksi muutettuna asetuksella (EY) N:o 1829/2003.